Milline on võõrkapitali osatähtsus Eesti rahvamajanduse struktuuris, seda on statistiliselt väga raske haarata. Meil puuduvad sellesisulised uurimused, kuigi Eesti Rahvuslaste Klubid on siin esimesi samme astunud. See on seda raskem, et võõrkapital on osanud end üllatavalt hästi kohan­dada "rahvuslikkuse" sõiduvette, nii et formaalne  statistika ei haaraks kuidagi olukorra sisulisi vahekordi. "Rahvuslik fassaad" on saanud meie võõrkapitalile väga iseloomustavaks jooneks. Ja ei saa salata, et see joon oleks valesti tabatud, - siin on tegemist vaid psühholoogiliselt hästi vormistatud akkomodatsiooninähtusega ja sellest järelduvate minimaalsete probleemidega.